b'\n_START_ARTICLE_\nKaksipuoliset markkinat\n_START_PARAGRAPH_\nKaksipuolisissa markkinoissa (eng. two-sided markets) taloudellinen alusta palvelee kahta erillist\xc3\xa4 ryhm\xc3\xa4\xc3\xa4 (yleens\xc3\xa4 tuottajat ja kuluttajat), joiden v\xc3\xa4liseen vuorovaikutukseen liittyy ryhmien v\xc3\xa4lisi\xc3\xa4 verkostovaikutuksia.\xc2\xa0Organisaatiota, joka luo arvoa ensisijaisesti mahdollistamalla tuottajaryhm\xc3\xa4n ja kuluttajaryhm\xc3\xa4n suoran vuorovaikutuksen kutsutaan kaksipuoliseksi alustaksi. Tyypillisi\xc3\xa4 uusia alustayrityksi\xc3\xa4 ovat esimerkiksi kyytipalvelu Uber ja majoituspalvelu Airbnb.'